ZAPISNIK

6. sjednice Vijeća Mjesnog odbora Kupinečki Kraljevec - centar
održane 29. studenoga 2021.,
s početkom u 18,30 sati
Nazočni članovi Vijeća: Mladen Mlinarić, Kristijan Jakolić, Dubravka Milača i Marko Samaržija.
Nenazočni članovi Vijeća: Ivan Krešić.

Ostali nazočni: Lidija Špišić, stručni referent za rad tijela mjesne samouprave.
Predsjedava Mladen Mlinarić, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 6. sjednicu Vijeća. Predlaže da se prije utvrđivanja dnevnog reda usvoji zapisnik 5. sjednice.

         Bez rasprave, jednoglasno (4 “za”), Vijeće prihvaća tekst zapisnika 5. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.

         Vijeće jednoglasno (4 “za”) utvrđuje 
dnevni red:

1. Prijedlog zaključka o prijedlogu postavljanja kante za smeće na autobusnom stajalištu u ulici Štrpet,     

    kod kućnog broja 25

2. Prijedlog zaključka o prijedlogu postavljanja prometnih ogledala na području Mjesnog odbora     

    Kupinečki Kraljevec – centar 

3. Prijedlog zaključka o odobrenju korištenja prostora MO Kupinečki Kraljevec – centar (Zavod za 

    fotogrametriju d.d.)

4. Izvještaj s 3. sjednice Koordinacije predsjednika Vijeća Gradske četvrti Brezovica i predsjednika 

    vijeća mjesnih odbora 

5. Rasprava o prijedlozima za uvrštavanje u Program redovnog čišćenja i pranja javno prometnih 

    površina Grada Zagreba u 2022.

6. Obavijesti, pitanja i prijedlozi

Ad 1) Prijedlog zaključka o prijedlogu postavljanja kante za smeće na autobusnom stajalištu u
           ulici Štrpet, kod kućnog broja 25
       Predsjednik Vijeća, Mladen Mlinarić obrazlaže Prijedlog zaključka te otvara raspravu. 

           Nakon kraće rasprave, Prijedlog zaključka daje na glasovanje.

           Vijeće je jednoglasno (4 “za”) donijelo
ZAKLJUČAK

o prijedlogu postavljanja kante za smeće na autobusnom stajalištu 

1. Vijeće Mjesnog odbora Kupinečki Kraljevec – centar  raspravilo je potrebu postavljanja 

     kante za smeće na autobusnom stajalištu u ulici Štrpet, kod. kbr. 25.

2. Vijeće traži postavljanje kante za smeće na navedenoj lokaciji te uvrštenje u plan redovitog 

    Čišćenja.

3.  Ovaj zaključak dostavlja se Gradskom uredu za mjesnu samoupravu na dalje postupanje. 

Ad 2) Prijedlog zaključka o prijedlogu postavljanja prometnih ogledala na području Mjesnog

           odbora Kupinečki Kraljevec – centar 
            Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku te otvara raspravu.
           Nakon kraće rasprave svih članova Vijeća, predsjednik Vijeća daje Prijedlog zaključka na glasovanje.
           Vijeće je jednoglasno (4 “za”) donijelo 
ZAKLJUČAK

o prijedlogu postavljanja prometnih ogledala na području Mjesnog odbora Kupinečki Kraljevec - centar 

1. Vijeće Mjesnog odbora Kupinečki Kraljevec – centar  raspravilo je potrebu postavljanja 
            prometnih ogledala na području Mjesnog odbora Kupinečki Kraljevec – centar.

       2. Vijeće traži postavljanje prometnih ogledala na slijedećim lokacijama:

            - Kraljevečka cesta, kod raskrižja s ulicom Kraljevečka cesta I. odvojak

            - Pandaki II ogranak, između k.br. 2 i 3, u zoni nepreglednog zavoja.

       3.  Ovaj zaključak dostavlja se Gradskom uredu za mjesnu samoupravu na dalje postupanje. 

Ad 3) Prijedlog zaključka o odobrenju korištenja prostora MO Kupinečki Kraljevec – centar 
          (Zavod za fotogrametriju d.d.)

            Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku te otvara raspravu.
           Nakon kraće rasprave svih članova Vijeća, predsjednik Vijeća daje Prijedlog zaključka na glasovanje.

           Vijeće je jednoglasno (4 “za”) donijelo 

       ZAKLJUČAK


1. ZAVODU ZA FOTOGRAMETRIJU d.d., Borongajska cesta 71, Zagreb, odobrava se 

    povremeno korištenje ureda mjesnog odbora  na katu objekta mjesne samouprave Kupinečki

    Kraljevec – centar, Kraljevečka cesta 73, od ponedjeljka do petka, od 7,00 – 15,00 sati te teče od 

    29. studenoga 2021. do 31. ožujka 2022.

2. Prostor iz točke 1. ovog zaključka, Zavod za fotogrametriju d.d., koristiti će bez naknade.

3.  Zavod za fotogrametriju d.d., obvezuje se postupati sa pažnjom dobrog gospodara u korištenju 

     prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu

    izdati će odobrenje o korištenju, a u skladu sa ovim zaključkom.
Ad 4) Izvještaj s 3. sjednice Koordinacije predsjednika Vijeća Gradske četvrti Brezovica 
           i predsjednika vijeća mjesnih odbora 

 
        Predsjednik Vijeća izvijestio je članove Vijeća o dnevnom redu te informacijama sa 3. sjednice Koordinacije održane 26. studenoga 2021. 
Ad 5) Rasprava o prijedlozima za uvrštavanje u Program redovnog čišćenja i pranja javno prometnih površina Grada Zagreba u 2022.

	        Predsjednik Vijeća, Mladen Mlinarić informira članove Vijeća o problematici koja je uzrokovana lošom organizacijom Grada Zagreba i Zagrebačkog holdinga vezano uz potrebama redovnog čišćenja i pranja javnoprometnih površina te samim programima sa kojima vijeća nisu upoznata kako bi trebalo i u čiju realizaciju vijeća nemaju uvid.


	Ad 6)  Obavijesti, pitanja i prijedlozi



           Budući da se nitko ne javlja za riječ, predsjednik, Mladen Mlinarić zaključuje 6. sjednicu Vijeća Mjesnog odbora Kupinečki Kraljevec – centar.
            Dovršeno u 19,40 sati.
      Zapisnik vidila:

         Lidija Špišić
         KLASA:026-02/21-002/2181
         URBROJ:251-06-11-806-21-2
         Kupinečki Kraljevec, 29. studenoga 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                      Kupinečki Kraljevec - centar
                                                                                                               Mladen Mlinarić
